정조 16년 · 목
司譯院前銜朴弘逵等乞貸貿帽本錢得以充包及輪赴各道監兵水營兩都軍官窠事景慕宮洞口內十戶居民林德咸等乞依凝鑾橋等各處民戶蒙惠事拘皮契貢人韓悌源等乞禁水獺皮潛商事義州楊下鎭卒洪淡等乞罷本鎭依舊設屯事西部弦人韓宗獻乞蒙加資事南部草土人李益會驪州幼學趙時昇南原幼學尹東琬井邑幼學申㔺權忠州業儒柳遠鎭廣州故學生韓師大妻李召史稷山故學生兪厦柱妻李氏水原幼學李益鳴通德郞成德灝立後事定州幼學琴忠宗派釐正事楊州童蒙趙器大爲其祖鎭鼎復科事果川幼學申周權爲其同鄕贈判書崔夢亮配食灣府忠烈祠事京畿儒生柳喜謙等爲故宣敎郞李逸英及妻朴氏逸英第逸老其妻趙氏褒施事京畿幼學尹心大等請益昌府院君愼守勤腏食鄭夢周書院事羅州幼學吳時澤爲故忠臣柳彙進賜謙事長城業儒林厚釆爲其同鄕孝子崔萬碩褒揚事竹山幼學朴敏行爲其同鄕故學生李俊施褒事積城幼學柳顯邦爲其祖宅南孝行施褒事平壤幼學金榮甲爲其父老職事咸安閑良安鳳翼乞免賤役事東部漢旅王漢得西部閑良咸景熙爲其父加資事公州民崔成寬壓良爲賤事果川忠義衛文貴載等乞免軍役事北部幼學申在安宗統釐正事洪州忠義衛全光祿乞免驛役事龍仁幼學李錫祚天安幼學林鎭泰南部前府使尹光顏南部幼學安錫良山誈事西部民朴吉大等爲任百慶褒賞事南部童蒙朴聖喜爲其父等第事西部幼學朴致永爲其父性源所著叶音册子刊行事敎以其書亦已取見而未見全本令內閣招致上言人取來考見後稟處內閣上米廛市民裵千得等雜穀列肆大米移市禁斷事敎以相考上言內辭緣從長決給備局咸平幼學李鳳緖爲其祖老職追榮事敎以後曰政追榮加平幼學曹麟振長湍幼學趙㔺謙爲其父老職事海州幼學鄭紹隱富平幼學李需說安山前郡守閔百彬龍仁幼學朴天源鄭乘濟等爲其父老職事敎以考例草記南部幼學李慶相爲其父贈職事敎以相考承傳册草記梁山幼學金漢濟利川幼學金重禧河東幼學金天祥爲其父老職追榮事大興幼學鄭漢逵楊州幼學李潤元爲其祖老職追榮事竝敎以詳考草記泰仁幼學金致鳳爲其父老職資級更爲成給事敎以詳査草記通津幼學李震輔廣州幼學朴致煥幼學李正幹洪州幼學尹光宇北部幼學李命濟加平幼學李陽實水原幼學朴師範楊根幼學金哲運振威幼學鄭東榮新昌幼學柳禮泰楊根幼學鄭有人果川進士吳錫履利川幼學李寬培通津幼學林鶴厦咸陽幼學禹曮楊州幼學李尙耆廣州幼學李信中等爲其父加資事楊州幼學尹赫東爲其兄加資事通津幼學尹成浩爲其祖加資事竝敎以詳考草記西部前僉使高尙峻爲其先祖追榮事敎以詳考草記淸州幼學閔百休爲其父加資事敎以詳査草記光州前正言金致光爲其母封爵事敎以相考卽爲草記稟處槐山幼學金恭熙爲其九代祖玄錫復爵事敎以令該曹詳考草記順天幼學李彥信爲其父加資事敎以詳査草記安州幼學金麗重爲其父加資事敎以考籍草記平山幼學金煥爲其父加資事敎以相考草記西部幼學金濟運爲其父加資事敎以考例草記龍仁幼學鄭乘濟爲其父加資事敎以考例草記以上吏曹春川幼學李錫斗爲其九代祖海安君㟓墓下位田與各處賜牌田土一一推給事敎以取考文券後分付道伯可以推覓還給之事則卽爲決給俾奉香火戶曹西部良人崔潤以奉保夫人申氏外孫乞賜燐恤事敎以招問後待登對時當下敎北部皇朝人子孫陳喆煥等乞被錄用事敎以査奏以上兵曹雉鷄廛市民鄭道恒乞禁亂廛事敎以査處貢市堂上長湍幼學禹聖度爲其同郡故學生李壕孝行施褒事果川幼學李聖泰等爲其同縣崔履柱婦李氏烈行施褒事竝敎以如有卓異之蹟狀間陽城保人裵尙泰等本縣進士洪起倫私奪畓券加徵債錢推給事敎以詳査決給衿川幼學李昕爲其先祖昌原君晟德津君濊兩世祠版埋土及見奪墓土還推事敎以令政院成送有旨査處連山幼學權燁山訟事敎以成送有旨相考査處驪州幼學成宇鉉溫陵局內先塋代木事敎以果如所訴依願施行果川幼學李寬孫山訟事敎以嚴査痛治水原幼學元顯龜爲其父老職事敎以令道伯査實狀聞果川幼學沈錫泰爲其先柤忠壯公岱建屋貯祠版立門竪棹楔事敎以令政院成送有旨査奏通津浦民蔡再雲等爲江華人趙國良拯活人命乞賜恩典事敎以査奏水原居民金鼎天等鷗浦浦口劃錢貨開船路事敎以詳査狀間京畿等三道幼學申▣等爲驪州故學生具時楷孝行褒揚事敎以果有卓異之蹟則狀間廣州幼學李顯承西部閑良崔景陳南部幼學鄭鴻俊驪州幼學趙章夏陽智幼學崔基道山訟事衿川閑良河弼大乞以先蔭頉免軍役事富平民朴道治等乞依他邑例減均廳稅錢事竝敎以査處以上畿伯白川幼學金光烈山訟事登山鎭良人閔行允等疊役族徵等諸船弊瘼釐草於項浦等諸處海筏煮鹽事竝敎以査處載寧人康鳳瑞等爲同郡人金景燁捐財救療乞施褒典事敎以令政院成送有旨査實狀間以上海伯鐵原幼學李仁坤山訟事敎以査處東伯牙山幼學兪璋柱靑陽幼學鄭嘉錫文義幼學河擢山訟事靑山貢生朴大鳳乞免尙方奴貢事竝敎以査處忠淸道幼學兪彥錞等爲士人尹天聖天敍兄弟孝行贈職事忠淸幼學學趙壽海等爲故孝子李宗馨至行褒揚事竝敎以如有卓異之蹟狀間忠州良人朴京述壓良爲賤事敎以詳査決給俾無更訴之弊以上錦伯興海生員鄭炅等爲盈德故義士申虯年三世忠孝施褒事慶尙道三漕倉民崔福希等乞使倉民差出沙工守護漕船事竝敎以査處永川幼學安思明等乞文成後裔得免雜役事敎以成送有旨下論道伯卽爲頉給俾無更訴之弊以上嶺伯康津幼學宋益五山訟事敎以詳査狀間臨陂幼學李祥植乞治其宗人亮徽勒取其子盜出禮斜之罪事敎以査處以上完伯義州閑良申春先等爲其府核金亮顯等拯活人命乞施賞加事敎以査處箕伯高山驛民孔殷國等以先聖遺裔得免役名事敎以査處咸興幼學李德訓爲其同邑李己福捐財恤民乞施恩典事敎以査奏以上北伯○大興幼學朴東亮上言以爲渠父同知硤年今一百二歲當宁庚戌陞至資憲而尙未蒙實職之典乞授二品實職敎以今日內單付同樞兵判南部安召史上言以爲渠父張鳳錫罪犯畜妓昨夏定配雲山郡渠老祖母思念成疾乞以渠代配敎以不過一時申飭與同配諸人特放刑判西部民車命煜上言以爲己酉年間英宗大王動駕龍山時有登壇封木於石隅下渠父四時明燈又於孝昌墓植木渠末弟仁三植花木千餘株時禁將以看役大將數次賞給其時壯勇衛問族屬故以武藝別監車弼彥爲同姓六寸爲對後伏間弼彥因自上詢問以無同姓至親爲對難免欺岡之罪又以他人同姓稱以至親捧價八屬營門亦有當律伏乞嚴査敎以民習可駭令禁將査治以懲猥越之習禁將鎭岑出身呂基永上言以爲臣在鄕曲間見蒙時登科後始知名字之犯英宗大王徵號乞令該曹特許改名敎以依願施行翰林北部前司僕書吏琴德興上言以爲渠父受五於嘉順宮嘉禮時以夫婦偕老有子四人八於當部抄選負函人果爲盡心奉行而今方年滿七十氣息奄奄渠等四兄弟俱以該司吏胥相繼見汰乞蒙天恩敎以雖涉猥越自有所重令該寺都提擧知悉司僕提調○備局啓言上米廛市民裵千得等上言以爲丁未年以雜穀廛大米稅復古事上言蒙允而雜穀廛人使大米旅主等移市於上市廛基址外故復以是陳達於戊申詢瘼時依兩大臣獻議卽令還市舊址而彼雜穀廛人一味行惡雜穀則仍前列肆大米則又爲移市乞令廟堂溯考丁未戊申文案後稟處云矣取考戊申詢瘼時上米廛及雜穀廛人所懷稟處文蹟則因大臣議置雜穀廛人落科以母敢紛爭之意嚴飭捧甘雜穀廛之復事前習極爲痛駭依前處決移市一款各別痛禁此後更或起訟移法司照律其猥濫呼籲之罪亦令攸司勘處允之○吏曹啓言金濟運父同知光績今年洽澫八十今於歲首以朝官年八十當入於抄啓加資中而未免見漏願蒙加資之典云矣使京兆考籍則今年果爲八十云似當依定式加資而事係恩典請上裁敎曰加資今日內口傳下批遺漏之部官指名拿處該堂推考又啓言李彥信父折衝暹年八十五金麗重父通政水元年九十八金煥父僉知昌華年九十四俱以爲頃於庚戌邦慶士庶年八十以上加資時暹年八十三水元年九十五昌華年九十一當入抄啓加資中而未免見漏依他例願蒙加資之典云矣使京兆考籍則暹年歲雖無相左其所入籍未滿三式不可以此憑信此則置之水元昌華年歲果爲的實入籍亦準三式似當依例加資而事係恩典請上裁敎曰三老人竝加資今日內口傳下批又啓言金恭熙九代祖前縣監玄錫旣與於設壇命酹之典而若無職牒還給之擧則不敢書其爵號願蒙復爵之典云矣玄錫以坐收司秩旣被設壇命酹之恩則官爵有無雖不可論今此呼籲亦不無所據似當依施而事係恩典請上裁敎以依願施行又啓言金致光偏母今年洽澫九十願蒙封爵之典云矣士族婦女年九十者抄啓封爵載在法典請依此施行允之敎以今日口傳下批又啓言閔百休父通政起洙庚戌年邦慶老人加資時以通政年七十一歲宜受一資而獨漏云矣單通政元非朝官則今此呼籲極涉猥越請置之敎曰如是士族則通政異於閑散依願施行今日口傳下批又啓言高尙峻以有曾經僉使旣付同知則興他單付同知應有差等乞蒙贈職之典云矣取考加資則以前僉使旣經望同知矣當依例追榮而不識事例有此煩籲極涉猥越請勿施敎曰追榮卽爲成給又啓言李震輔父幼學春白年八十一朴致煥父幼學命夏年八十一李正榦父幼學長溶年八十尹光宇父幼學東覺年八十一李命濟父幼學蓍周年八十一尹赫東兄幼學喆東年八十李陽實父幼學規一年八十一尹成浩祖幼學興慶年八十朴師範父幼學曦年八十一金哲運父通德郞若礪年八十鄭東榮父幼學齊淳年八十柳禮泰父幼學春寬年八十一鄭有人父幼學鎬年八十一吳錫履父通德郞心運年八十李寬培父幼學達壽年八十林鶴厦父幼學世祜年八十一禹曮父幼學鼎九年八十四李尙耆父幼學世寬年八十李信中父幼學顯垕年八十竝願蒙加資之典云矣士庶年八十者除一階事載法典請竝依此施行允之又啓言李鳳緖祖弘稷階是資憲而未經實職則追榮一款法不當爲之姑不得擧行敎以尙未經實職豈加資之意乎知事今日單付仍卽追榮又啓言曹麟振父嘉善允奭趙世謙父嘉善尙衡幷願蒙實職之典云矣請令兵曹稟處允之敎以令兵曹今日草記又啓言鄭紹隱父通政壽國年八十五李需說父僉知得履年八十朴天源父僉知聖耇年八十八閔百彬父僉知行洙年八十一鄭乘濟父通政銓年八十二幷願蒙加資之典云矣士庶年八十者除一階事載在法典而皆已知資則今無可論請竝置之允之又啓言取考承傳册則有靖社功臣嫡長孫收用之命而李慶相父衍昌以靖社功臣重老嫡長孫未除職前身死依法典願蒙追榮之典云矣有除職承傳而未除職前身死者贈相當職載在法典請依此施行允之又啓言金漢濟父同知鳳峽鄭漢逵祖同知倜李潤元祖同知萃老金重禧父同知時興金天祥父同知一寧旣經同知實職願蒙追榮之典云矣各人等俱是單付同知則追榮一款不得許施旣有定式有此呼籲極涉猥越請竝置之允之又啓言金致鳳祖資憲再郁今年九十九歲庚戌年邦慶老人加資時當蒙正憲加資而本縣誤以嘉善抄報以嘉義疊出亦以單付同知尙未蒙追榮之典云矣取考其所納加資旣已的實則本縣錯報有此差誤其所呼籲不無所據以正憲更爲成給至於追榮則單付同知不得許施旣有定式請置之允之敎以近百歲老人何拘常格許令追榮又啓言西部閑良韓宗獻上言以爲內弓房弓弦人每年春秋等別造弓弦八百九十箇及軍器寺弓弦五百箇與內入待令弓弦無弊進棑今爲三十年弓人矢人等年久隨行則例蒙加資願蒙一視之澤云矣弓矢人前後特蒙加資者間多有之弦人則無可據之例且雖有徵勞不過分內事上言請置之從之○禮曹啓言南部草土人李益會上言以爲其弟應會嫡妾俱無子而夫妻俱歿以其八寸第冕會第三子三俊欲爲繼後而受者無人不得循例禮斜乞令該曹稟處云驪州幼學趙時昇上言以爲其同姓十寸時謙嫡妾俱無子夫妻俱歿渠之第三子完夏欲爲許與而受者無人不得循例禮斜乞令該曹稟處云南原幼學尹東琬上言以爲其從侄光復嫡妾俱無子而夫妻俱歿以其六寸弟光肇第二子奎箕欲爲繼後而光肇夫妻亦爲俱歿與受無人不得循例禮斜乞令該曹稟處云井邑幼學申世權上言以爲渠嫡妾俱無子後嗣靡托以其十寸兄處權第四子鼎祿欲爲繼後而受權夫妻俱歿與者無人不得循例禮斜乞令該曹稟處云通德郞成德灝上言以爲嫡妾俱無子堂從兄德求第二子肯柱欲爲繼後而與者無人不得循例呈狀乞令該曹稟處云矣此等人特許立後旣有受敎請竝許之從之又啓言忠州業儒柳遠鎭上言以爲其四寸孫東陽以柳氏大宗年纔弱冠不幸早歿以致絕祀之境而故學生普煥有子三人以其第三子敎吉欲爲立後而晉煥夫妻俱歿長子命吉以爲不當以兄許弟乞以敎吉立爲東陽之後云矣命吉則不可以以兄許弟云者不是異事東陽旣是大宗則許以立後情理當然而係是人倫大事請上裁從之又啓言廣州故學生韓師大妻李召史上言以爲其夫兄師萬無子而夫妻俱歿將至絕嗣之境故其夫六寸弟師重第三子國模欲爲立後懇乞受諾未及禮斜之前師重夫妻俱歿與受無人不肯許與乞以國模立後事有此呼籲云矣生家如或不許則揆以法例有難勒定而師重旣有三子且有生前之諾則似當許施而係是人倫重事請上裁從之又啓言稷山故學生兪厦柱妻李氏上言以爲其子人煥未娶身死去庚戌年上言判付內令門長相議定給而門長亦不定給故家夫二十寸弟洛柱第二子耆煥立後事有此呼籲云矣李氏果以此事上言而伊時無指名之事故使門長相議定給之意覆秦分付今此上言雖已擧名請立後嗣生家之許與不許初不明白指陳門長之尙不定給已極可訝而其貧窶餓死等許多謊說張皇煩籲無嚴莫甚爲其家長者焉敢袖手莫之禁斷乎請令該道臣重治其家長更令門長完定呈單後稟處從之又啓言水原幼學李益鳴上言以爲渠卽孝寧大君俌九世孫其高祖故右贊成貞簡公直彥曾選淸白吏其曾祖及祖三寸叔俱蒙子孫錄用之恩典或爲寢郞或典州縣家傳淸寒世業蕭條渠又老鱞窮不能自存但有獨子燂又無子大死故以渠五寸侄▣第三子德升立爲亡子後而▣又身死▣長子德壽與其母不許聽從故有此呼籲云矣渠之呼籲不過立後則當只陳絕祀之狀而滿紙張皇或稱蒙恩除職或稱窮不自存顯有希覬之意此而置之無以懲勵請上言置之令道臣考律嚴勘從之又啓言定州幼學琴忠上言以爲渠祖以柱初娶無子以同生第以輝子興界定爲養子而不出禮斜再娶生一子五均卽渠父也渠祖定爲奉祀興界則以衆子例仍置而渠祖爲慮渠父之孤子以曾祖父母祠版傳於渠父曾祖以上祠版及渠祖生父母祠版使興界限生前奉祀之意衿給財物興界死後還屬血孫之意金石成文渠祖與父身死後渠不過五六世興界百船設計許多衿付潛自盜賣蕩盡家財興界死後其子繼沒有孫曾瞻踵其餘習盡賣衿給香火永絕故起訟本牧則座首挾私稟告以興界爲宗子以渠父罷爲支庶乞命依渠祖生前所定以渠父爲宗子興界依衆子例施行云矣此事係是爭宗遠外之事有難決定請令道臣詳査狀聞後稟處從之又啓言楊州童蒙趙器大上言以其祖鎭鼎復科事請令該曹稟處同榜人孟意大韓光烈旣蒙復科之恩今此趙鎭鼎之尙在拔榜中者宜有稱冤之端而孟意大韓光烈之追復科名旣出特恩有非自下援例之事科榜削復事體至重有難輊議請置之敎以宜無異同一體施行又啓言果川幼學申周權等上言請其鄕人贈判書崔夢亮配食於灣府忠烈祠而夢亮爲尊周大義至殺身成仁旣施貤贈之典則朝家奬節至矣盡矣且此等事不以疏而上言者且有禁令請置之從之又啓言京畿儒生柳喜謙等上言以爲故宣敎郞李逸英及其妻朴氏其第參奉逸老其妻趙氏忠烈請褒施之典此事曾於道啓以無文跡之可憑置之則今又更煩天聽請勿施從之又啓言京畿幼學尹心大上言請益昌府院君愼守勤腏食於鄭夢周書院而守勤頃於乙未己蒙古今同忠四字揭之之恩典則到今多士追配之請不甚猥濫但此等陳請不以疏而上言者有違禁令請置之從之又啓言羅州幼學吳時澤上言以爲故忠臣贈判書柳彙進死節於壬辰乞施易命之典彙進與金千鎰高敬命同時死節忠義竝朗而旣蒙正卿贈職之恩則到今節惠之典自是法典所載似當許施而係千恩典請上裁從之又啓言長城業儒林厚釆等上言乞施其同鄕崔萬碩褒揚之典崔萬碩孝行若是卓異則該道臣自當採取登聞依新定式今姑置之自臣曹關飭該道可以登聞者則請使之待歲首擧行從之又啓言竹山幼學朴敏行上言乞施其同鄕故學生李俊旌褒之典李俊孝行若是卓異該道臣自當採取登聞依新定式今姑置之自臣曹關飭該道可以登聞者使之待歲首擧行從之又啓言積城幼學柳顯邦上言乞施其祖宅南旌褒之典宅南孝行若是卓異該道臣自當採取登聞依新定式今姑置之自臣曹關飭該道可以登聞者使之待歲首擧行從之○兵曹啓言平壤幼學金榮甲上言以爲其父嘉善光潤以振武功臣漢豊君泰屹嫡長孫已經守衛官再昨年邦慶以前朝官授通政仍付僉知昨年以年八十又陞嘉善尙未蒙同樞銜亦未沾襲封之典乞令有司照例付樞府之銜云矣光潤旣經守衛官則同樞之銜實非濫職而事係干恩請置之敎以事係干恩情出爲親依願施行又啓言咸安閑良安鳳翼上言以爲渠以文成公安裕後裔世免軍伍近來橫侵之弊比前尤甚將至難保乞諸船賤役一切勿侵已定軍役竝令蠲給云矣文成公後裔旣有列聖朝受敎請令本道詳査譜泒後頉給而係是四件外亦令該道治其猥越之罪從之又啓言東部漢族王漢得西部閑良咸景熙等上言以爲漢得父漢族墨碩今年七十二歲從軍五十七年景熙父出身相益今年六十九歲從軍五十一年乞依例加資云矣取考事目則軍兵之從軍實役四十五年年滿八十者加資今此王墨碩從軍雖云準限今年七十二歲咸相益從軍亦云準限而今年爲六十九歲俱未滿定式請置之從之又啓言因吏曹上言回啓曹麟振父嘉善允奭趙世謙父嘉善尙衡實職之典令兵曹草記事命下矣取考其上言則麟振父允奭年九十五歲而再昨年邦慶時雖蒙嘉善陞資之恩未經樞銜亦未追榮乞令銓曹擬入同樞云世謙父尙衡年滿九十邦慶時受通政昨年歲初受嘉善而未付實職冀蒙特恩云矣老職陞資之人幾皆蒙樞銜之恩則其所呼籲不是異事而事係千恩請置之敎以單付樞銜仍爲追榮○刑曹啓言公州民崔成寬上言以爲李時云以定山民初娶姜太上女生一女卽吳承實妻也承實生一女嫁於玄次雄生三女一則渠母也時云後娶所生女唜丁與內司婢徐命赫女同名而以渠爲徐哥外孫奴色奸吏壓良爲賤乞家天恩云矣果如渠言呼冤不是異事大抵外邑奴色輩拖引髣髴名字橫侵無告良民誠一痼弊而一邊之言有難準信請令道臣査決從之○忠勳府啓言果川忠義衛文貴載安山忠義衛文三世等上言以爲渠等卽木綿功臣文益漸後孫也雖支庶勿定軍役公私免賤事旣有受敎而混入於各項軍役極爲冤枉一竝頉免事乞蒙天恩云矣其所稱冤不是異事而呈於臣府訴於營邑何所不可而徑煩天請猥濫莫甚請分付道臣益令各該邑另加懲礪後其中可頉者査實頉給從之又啓言北部幼學申在安上言以爲八代祖點卽宣武功臣平城府院君也渠以直孫欲出口傳則忠州幼學申錫祚卽點之第黯之孫僞稱直孫而勳府只憑其單已爲出給口傳亟令勳府考其文蹟詳査其直泒旁沠以正宗統之傳云矣在安果以此事呈狀以可考文蹟現納之意題給臣府方欲査卞在安所當姑俟而乃敢徑煩天聽極涉猥越其罪狀請令修司科治上言辭緣詳査決給從之又啓言供州忠義衛金光祿上言以爲以扈聖功臣石陵君全龍子孫見侵於驛役極爲冤鬱乞判下頉給云果如所訴則或呈狀臣府或呼訴營邑何所不可而張皇爲說敢煩天聽請置之從之○漢城府啓言龍仁幼學李錫祚上言以爲始祖熙寧君卽太宗大王第六子墳山在廣州古郡德峯山當丙子兵燹宗孫陷沒支孫散在遐方不能守護墳山亦爲見失數年前始得墓所則其間居民多有偸葬者甚至壓腦犯穴乞一一掘移云矣王子墳墓事體自別民人逼葬在法當禁以掘其當掘之冢飭其守護之道請分付道臣從之又啓言天安幼學林鎭泰上言以爲其六代祖訓鍊奉事林濯卽仁祖朝義州府尹李莞之佐幕丁卯死節之後葬衣於新昌縣南面子孫流離不能世守丘墓山下居鄭載華偸葬其妻母於來龍咫尺之地卽爲呈官而載華終不應卞昨年載華身死而繼葬於白虎五十步之地乞令掘移兩塜云矣其所呼冤情理固然而來歷旣無明證僞辭亦難準信以詳査公決之意請分付道臣從之又啓言南部前府使尹光顏上言以爲遭母喪占山於水原地將欲營窆本邑土班洪載享輩稱其先山近處多聚亡賴持杖遮路敺辱地師勒掘置冢故卽呈本府及監營嚴題禁斷載享於始役之際率婦女上山作梗故曉以理誘以利則載享始乃順從而退仍卽過葬載享弟載夏雇聚人丁乘夜作變恣意發掘毀破封冢撤去橫臺至於露柩仍皆避匿粧出其五寸忭年老達行爲名人入官自首究其情狀巧惡無比以載夏兄弟元犯之意呈議送則營邑互相推諉以至漶漫之科乞載夏兄弟亟命道臣捉來嚴査照法處斷云矣載夏等若不痛繩無以懲頑請令道臣刻期査捕照法嚴勘從之又啓言南部幼學安錫良上言以爲戊申春李邦壽偸葬其妻於渠高祖父母墳山單靑龍之脊伊時渠昌死煩徹別下判付極嚴且截內而秋曹京兆外而邑査營啓論罪爲十餘度督掘爲累十次而終不掘去忽於昨年邦壽使其子天默曳來席畏之物潛埋於渠祖父母墳腦乞邦壽偸埋之冢刻期官掘天默所埋之穢卽令掘去云矣李哥之終不懲畏埋穢安墳計出荷杖揆以法典自有當律天默所埋之穢邦壽偸占之葬刻期掘移其罪狀照法嚴繩之意請分付道臣從之又啓言西部朴吉大等上言以爲渠等慘被昨年癘疫之災各遭父母兄弟妻子之喪而貧不能掩土矣唐人里居任百慶備給治棺營葬之物得免暴骸之慟以渠等私力報答無路乞施褒賞之典云矣招致本里頭頭人査問則以爲朴吉大等二十一人各遭慘喪未免露屍其外無主草葬十三處任百慶計給棺槨役需一一營葬的實云其仁心義氣宜有褒賞之典請令該曹考例稟處敎而帖加成給○司譯院啓言南部童蒙朴聖喜上言以爲渠曾祖故首譯道貫曾以北道譯學矯革弊端者非止一二其後譯學金振夏以此釐革之勞屢被恩賞自本院又推其蔭移賞其子以等弟而渠父漢學前銜明垕再昨年隨燕行雲觀所用萬年曆註及七政日月交食法及四餘七政曆等册艱辛購貿納于本監溯考前例以納册及先蔭得差等第者前後多人而渠父獨未蒙一視之澤有此呼籲云矣譯官等第必以取才法意不輕且於年前以功勞希望之顡勿許聽施已有筵稟定式請置之從之